**Naziv i adresa ustanove**

**Program obrazovanja**

**za stjecanje mikrokvalifikacije**

**rukovanje hidrauličnom platformom**

**Mjesto i datum**

1. **OPĆI DIO**

|  |  |  |  |
| --- | --- | --- | --- |
| **OPĆE INFORMACIJE O PROGRAMU OBRAZOVANJA**  **ZA STJECANJE MIKROKVALIFIKACIJE** | | | |
| **Sektor** | Graditeljstvo, geodezija i arhitektura | | |
| **Naziv programa** | Program obrazovanja za stjecanje mikrokvalifikacije rukovanje hidrauličnom platformom | | |
| **Vrsta programa** | osposobljavanje | | |
| **Predlagatelj** | **Naziv ustanove** |  | |
| **Adresa** |  | |
| **Razina kvalifikacije/skupa/ova ishoda učenja prema HKO-u** | SIU 1: Zaštita na radu u poslovima tehnike građenja (razina 4)  SIU 2: Zaštita okoliša i prirode u poslovima tehnike građenja (razina 4) SIU 3: Rukovanje hidrauličnom platformom (razina 4) | | |
| **Obujam u bodovima (CSVET)** | **6 CSVET**  SIU 1: Zaštita na radu u poslovima tehnike građenja (1 CSVET)  SIU 2: Zaštita okoliša i prirode u poslovima tehnike građenja (1 CSVET)  SIU 3: Rukovanje hidrauličnom platformom (4 CSVET) | | |
| **Dokumenti na temelju kojih je izrađen program obrazovanja za stjecanje kvalifikacija/skupova ishoda učenja (mikrokvalifikacija)** | | | |
| **Popis standarda zanimanja/skupova kompetencija** | **Popis standarda kvalifikacija /skupova ishoda učenja** | | **Sektorski kurikulum** |
| **Standard zanimanja Rukovatelj građevinskim strojevima strojevima/Rukovateljica građevinskim strojevima**  <https://hko.srce.hr/registar/standard-zanimanja/detalji/125>  **SKOMP 1. -** Primjenjivanje propisa o sigurnosti, zaštiti zdravlja, radne sredine i okoliša  <https://hko.srce.hr/registar/skup-kompetencija/detalji/1100>  **SKOMP 2. -** Izvođenje radnih operacija građevinskim strojevima  <https://hko.srce.hr/registar/skup-kompetencija/detalji/1094> | **Standard kvalifikacije – Rukovatelj građevinskim strojevima/Rukovateljica građevinskim strojevima**  <https://hko.srce.hr/registar/standard-kvalifikacije/detalji/435>  **SIU 1:** Zaštita na radu u poslovima tehnike građenja  <https://hko.srce.hr/registar/skup-ishoda-ucenja/detalji/11768>  **SIU 2:** Zaštita okoliša i prirode u poslovima tehnike građenja  <https://hko.srce.hr/registar/skup-ishoda-ucenja/detalji/11770>  **SIU 3:** Rukovanje hidrauličnom platformom  <https://hko.srce.hr/registar/skup-ishoda-ucenja/detalji/15695> | |  |
| **Uvjeti za upis u program** | * posjedovanje cjelovite kvalifikacije na razini 1 HKO-a (završena osnovna škola) * najmanje 18 godina starosti * liječničko uvjerenje medicine rada o zdravstvenoj sposobnosti za rukovanje hidrauličnom platformom | | |
| **Uvjeti stjecanja programa (završetka programa)** | * - Stečenih **6 CSVET bodova** * - Uspješna završna provjera stečenih znanja usmenim i/ili pisanim provjerama te vještina polaznika projektnim i problemskim zadatcima, a temeljem unaprijed određenih kriterija vrednovanja postignuća.   O završnoj provjeri vodi se zapisnik i provodi ju tročlano povjerenstvo.  Svakom polazniku nakon uspješno završene završne provjere izdaje se Uvjerenje o osposobljavanju za stjecanje mikrokvalifikacije rukovanje hidrauličnom platformom. | | |
| **Trajanje i načini izvođenja nastave** | Program obrazovanja za stjecanje mikrokvalifikacije rukovanje bagerom provodi se redovitom nastavom u trajanju od **150 sati,** uz mogućnost izvođenja teorijskog dijela programa putem *online* prijenosa u stvarnom vremenu.  Ishodi učenja ostvaruju se dijelom vođenim procesom učenja i poučavanja u trajanju od **40 sati**, dijelom učenjem temeljenom na radu u trajanju od **95** **sati**, a dijelom samostalnim aktivnostima polaznika u trajanju od 1**5 sati**.  Učenje temeljeno na radu obuhvaća rješavanje problemskih situacija i izvršenje konkretnih radnih zadaća u simuliranim uvjetima. Uključuje razdoblja učenja na radnome mjestu kod poslodavca. | | |
| **Horizontalna prohodnost** | *(s obzirom na prethodno završene obrazovne cikluse te prethodno stečene kompetencije/kvalifikacije)* | | |
| **Vertikalna prohodnost** | *(s obzirom na prethodno završeno obrazovanje te prethodno stečene kompetencije/kvalifikacija)* | | |
| **Materijalni uvjeti i okruženje za učenje koji su potrebni za izvedbu programa** | <https://hko.srce.hr/registar/skup-ishoda-ucenja/detalji/11768>  <https://hko.srce.hr/registar/skup-ishoda-ucenja/detalji/11770>  <https://hko.srce.hr/registar/skup-ishoda-ucenja/detalji/15695> | | |
| **Kompetencije koje se programom stječu** | | | |
| 1. Primijeniti potrebne mjere sigurnosti i zaštite na radu 2. Pratiti uvođenje novih zakonskih normi i propisa zaštite okoliša i održive gradnje 3. Provoditi zbrinjavanje otpada sukladno zakonskim propisima zaštite okoliša 4. Provoditi brigu o zaštiti okoliša racionalnim korištenjem energenata i maziva 5. Prilagoditi radno mjesto i teren za rad na siguran način 6. Primijeniti upute iz priručnika za rukovanje i održavanje stroja 7. Rukovati strojevima za transport na gradilištu/pogonu (damperima, transportnim trakama, liftovima i dr) | | | |
| **Preporučeni načini praćenja kvalitete i uspješnosti izvedbe programa** | U procesu praćenja kvalitete i uspješnosti izvedbe programa obrazovanja primjenjuju se sljedeće aktivnosti:  - provodi se istraživanje i anonimno anketiranje polaznika o izvođenju nastave, literaturi i resursima za učenje, strategijama podrške polaznicima, izvođenju i unapređenju procesa učenja i poučavanja, radnom opterećenju polaznika (CSVET), provjerama znanja te komunikaciji s nastavnicima  - provodi se istraživanje i anketiranje nastavnika o istim pitanjima navedenim u prethodnoj stavci  - provodi se analiza uspjeha, transparentnosti i objektivnosti provjera i ostvarenosti ishoda učenja  - provodi se analiza materijalnih i kadrovskih uvjeta potrebnih za izvođenje procesa učenja i poučavanja  Rezultatima anketa dobiva se pregled uspješnosti izvedbe programa, kao i procjena kvalitete nastavničkog rada.  Postupci vrednovanja usmjereni su na praćenje i provjeru postignuća prema ishodima učenja. Ono se provodi usmenim i pisanim provjerama znanja te provjerama stečenih vještina polaznika, a na temelju unaprijed određenih kriterija vrednovanja postignuća. | | |
| **Datum revizije programa** |  | | |

1. **MODULI I SKUPOVI ISHODA UČENJA**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Redni broj** | **NAZIV MODULA** | **POPIS SKUPOVA ISHODA UČENJA** | **Razina** | **Obujam CSVET** | **Broj sati** | | | |
| **VPUP** | **UTR** | **SAP** | **UKUPNO** |
| **1.** | **ZAŠTITA NA RADU U GRADITELJSTVU** | Zaštita na radu u poslovima tehnike građenja | 4 | 1 | 10 | 10 | 5 | 25 |
| Zaštita okoliša i prirode u poslovima tehnike građenja | 4 | 1 | 10 | 10 | 5 | 25 |
| **2.** | **HIDRAULIČNA PLATFORMA** | Rukovanje hidrauličnom platformom | 4 | 4 | 20 | 75 | 5 | 100 |
| **Ukupno:** | | | | **6** | **40** | **95** | **15** | **150** |

*VPUP – vođeni proces učenja i poučavanja*

*UTR – učenje temeljeno na radu*

*SAP– samostalne aktivnosti polaznika*

1. **RAZRADA MODULA I SKUPOVA ISHODA UČENJA**

|  |  |  |  |
| --- | --- | --- | --- |
| **NAZIV MODULA** | **ZAŠTITA NA RADU U GRADITELJSTVU** | | |
| **Šifra modula** |  | | |
| **Kvalifikacije nastavnika koji sudjeluju u realizaciji modula** | <https://hko.srce.hr/registar/skup-ishoda-ucenja/detalji/11768>  <https://hko.srce.hr/registar/skup-ishoda-ucenja/detalji/11770> | | |
| **Obujam modula (CSVET)** | **2 CSVET**  SIU 1: Zaštita na radu u poslovima tehnike građenja (1 CSVET)  SIU 2: Zaštita okoliša i prirode u poslovima tehnike građenja (1 CSVET) | | |
| **Načini stjecanja ishoda učenja (od – do, postotak)** | **Vođeni proces učenja i poučavanja** | **Oblici učenja temeljenog na radu** | **Samostalne aktivnosti polaznika** |
| 20 sati (40%) | 20 sati (40%) | 10 sati (20%) |
| **Status modula**  **(obvezni/izborni)** | obvezni | | |
| **Cilj (opis) modula** | Cilj ovog modula je osposobiti polaznike za primjenu sustava zaštite na radu tijekom građenja, razlikovanje opasnosti i štetnosti za zdravlje ljudi, primjenu osobne zaštitne opreme i osnovnih postupaka prve pomoći u slučaju nezgoda na gradilištu, kao i načinima zaštite okoliša i zbrinjavanja otpada na gradilištu. | | |
| **Ključni pojmovi** | *pravila, obveze i odgovornosti poslodavaca i radnika u sustavu zaštite na radu, vrste opasnosti i štetnosti, postupci zaštite na radu, osobna zaštitna sredstva, oprema, prva pomoć, zaštita okoliša, zbrinjavanje otpada* | | |
| **Oblici učenja temeljenog na radu** | Učenje temeljeno na radu u ovom modulu podrazumijeva radne postupke polaznika u na gradilištu/površini i/ili radionici ustanove gdje se vrše poslovi rukovanja građevinskim strojevima pod nadzorom nastavnika/mentora kod poslodavca. Cilj je steći i uvježbati vještine potrebne u poslovima tehnike građenja.  Polaznici će u simuliranim uvjetima i stvarnim radnim situacijama primjenjivati postupke zaštite na radu u poslovima tehnike građenja i osnovne postupke pružanja prve pomoći. Zadaci se temelje na situacijskom učenju. Sve poslove radit će pod nadzorom nastavnika/mentora kod poslodavca u skladu s pravilima i propisima rada na siguran način.  Učenjem na radnom mjestu polaznik se postupno uvodi u svijet rada. Omogućuje mu se sudjelovanje u radnom procesu u kontroliranim uvjetima (uz nadzor mentora) sve dok ne stekne potpune kompetencije. | | |
| **Literatura i specifična nastavna sredstva potrebna za realizaciju modula** | 1. Bolf, I.: Zaštita na radu: priručnik za nastavnike srednjih strukovnih škola, Andragoško učilište Zvonimir, Zagreb, 2007.  2. Vučinić, J.: Osobna zaštitna sredstva i oprema, Veleučilište u Karlovcu, 2007.  3. Vučinić, J.: Pravno reguliranje zaštite na radu, Veleučilište u Karlovcu, 2008.  4. Rogić, Ž.: Prva pomoć (priručnik za kandidate za vozače i sve sudionike u prometu),  Hrvatski Crveni križ, Zagreb, 2010.  5.Pravilnik o uporabi osobne zaštitne opreme, NN 5/2021 | | |

|  |  |  |
| --- | --- | --- |
| **Skup ishoda učenja iz SK-a,** **obujam :** | | **Zaštita na radu u poslovima tehnike građenja, 1 CSVET** |
| **Ishodi učenja** | | |
| 1. Objasniti pravila, obveze i odgovornosti poslodavaca i radnika u sustavu zaštite na radu 2. Razlikovati vrste opasnosti i štetnosti za čovjeka tijekom gradnje 3. Opisati postupke zaštite na radu tijekom gradnje 4. Nabrojati osobna zaštitna sredstva i opremu tijekom gradnje 5. Demonstrirati osnovne postupke pružanja prve pomoći | | |
| **Dominantan nastavni sustav i opis načina ostvarivanja SIU** | | |
| Dominantni nastavni sustav za ovaj skup ishoda učenja je heuristička nastava.  Nakon uvodnog dijela u kojem nastavnik upoznaje polaznike s pravilima, obvezama i odgovornostima poslodavaca i radnika u sustavu zaštite na radu, vrstama opasnostima i štetnostima tijekom gradnje kao i postupcima zaštite na radu slijedi rasprava kroz koju se potiče povezivanje teorijskih osnova sa stvarnim situacijama, zaključivanje i pronalaženje rješenje stvarnih problema u radnom okruženju.  Slijede vježbe s demonstracijom primjene osobnih zaštitnih sredstva i opreme, kao i postupaka pružanja prve pomoći na poslovima tehnike građenja, u specijaliziranim učionicama. Nakon provedenog vođenog procesa učenja i poučavanja polaznici će provoditi radne procese u skladu sa standardima kvalitete rada u stvarnim radnim uvjetima, na gradilištu/površini i/ili radionici ustanove pod nadzorom nastavnika/mentora kod poslodavca. Mentor organizira i usmjerava aktivnosti polaznika te ih potiče na primjenu stečenih znanja i vještina. | | |
| **Nastavne cjeline/teme** | - Pravila, obveze i odgovornosti poslodavaca i radnika u sustavu zaštite na radu  - Vrste opasnosti i štetnosti za čovjeka tijekom gradnje  - Postupci zaštite na radu tijekom gradnje  - Osobna zaštitna sredstva i oprema tijekom gradnje  - Pružanje prve pomoći tijekom građevinskih radova | |
| **Načini i primjer vrjednovanja skupa ishoda učenja** | | |
| Ishodi učenja provjeravaju se pisano i/ili usmeno i/ili vježbom i/ili problemskim zadatkom i/ili projektnom temom i/ili projektnim zadatkom i/ili radnom situacijom.  **Primjer vrednovanja:**  **Radna situacija**: Polaznik će izraditi plan zaštite na radu za fiktivni građevinski projekt i prikazati osnovne postupke pružanja prve pomoći.  **Zadatak:** Pri izradi plana zaštite na radu za fiktivni građevinski projekt, polaznik će uzeti u obzir pravila, obveze i odgovornosti poslodavaca i radnika u sustavu zaštite na radu. Plan će uključivati identifikaciju potencijalnih opasnosti i štetnosti po radnike, određivanje mjera zaštite i nabavku odgovarajuće osobne zaštitne opreme. Polaznik će predstaviti svoj plan pred ostalim polaznicima te argumentirati svoje odluke. Nakon toga, polaznik će demonstracijom prikazati osnovne načine pružanja prve pomoći unesrećenom tijekom građevinskih radova.  **Vrednovanje:** Nastavnik provodi vrednovanje na temelju unaprijed utvrđenih kriterija prema određenim elementima vrednovanja:identifikacija opasnosti i štetnosti; određivanje mjera zaštite i zaštitne opreme; određivanje zaštitne opreme; usklađenost plana s propisanim pravilima, obvezama i odgovornostima poslodavaca i radnika u sustavu zaštite na radu; pružanje prve pomoći unesrećenom. | | |
| **Prilagodba iskustava učenja za polaznike/osobe s invaliditetom** | | |
| *(Izraditi način i primjer vrjednovanja skupa ishoda učenja za polaznike/osobe s invaliditetom ako je primjenjivo)* | | |

|  |  |  |
| --- | --- | --- |
| **Skup ishoda učenja iz SK-a,** **obujam:** | | **Zaštita okoliša i prirode u poslovima tehnike građenja (1 CSVET)** |
| **Ishodi učenja** | | |
| 1. Objasniti osnovne pojmove zaštite okoliša i prirode 2. Navesti instrumente zaštite okoliša i prirode tijekom gradnje 3. Opisati utjecaj građevinskog otpada i njegove obrade na čovjeka i okoliš 4. Predložiti način zbrinjavanja građevinskog otpada 5. Izraditi elaborat zbrinjavanja građevinskog otpada | | |
| **Dominantan nastavni sustav i opis načina ostvarivanja SIU** | | |
| Dominantni nastavni sustav za ovaj skup ishoda učenja je heuristička nastava.  Nakon uvodnog dijela u kojem nastavnik upoznaje polaznike s pojmovima i instrumentima zaštite okoliša, utjecaju građevinskog otpada na čovjeka i okoliš, mogućim načinima zbrinjavanja građevinskog otpada, slijedi rasprava kroz koju se potiče povezivanje teorijskih osnova sa stvarnim situacijama, zaključivanje i pronalaženje rješenje stvarnih problema u radnom okruženju.  Slijede vježbe s demonstracijom primjene načina zbrinjavanja građevinskog otpada na poslovima tehnike građenja u specijaliziranim učionicama. Nakon provedenog vođenog procesa učenja i poučavanja polaznici će provoditi radne procese u skladu sa standardima kvalitete rada u stvarnim radnim uvjetima, na gradilištu/površini i/ili radionici ustanove pod nadzorom nastavnika/mentora kod poslodavca. Mentor organizira i usmjerava aktivnosti polaznika te ih potiče na primjenu stečenih znanja i vještina. | | |
| **Nastavne cjeline/teme** | * Osnove ekologije i zaštite okoliša * Utjecaj pojedinih materijala i tehnologija na okoliš pri gradnji * Mjere zaštite okoliša prilikom projektiranja, građenja i korištenja građevine * Pravilnici, sudionici i obveze sudionika u gospodarenju otpadom * Vrste i kategorizacija građevinskog otpada * Postupci održivog gospodarenja otpadom, pripadajući tehnološki procesi i količine otpada | |
| **Načini i primjer vrjednovanja skupa ishoda učenja** | | |
| Ishodi učenja provjeravaju se pisano i/ili usmeno i/ili vježbom i/ili problemskim zadatkom i/ili projektnom temom i/ili projektnim zadatkom i/ili radnom situacijom.  **Primjer vrednovanja:**  **Projektni zadatak:**  Na gradilištu se priprema provesti rušenje postojeće stare zgrade koja je obložena azbestno-cementnim pločama. Potrebno je zbrinuti građevinski otpad u skladu sa Zakonom o održivom gospodarenju otpadom. Zadatak je prije rušenja prikupiti informacije o materijalima, tj. identificirati i klasificirati otpadni materijal te istražiti utjecaj azbestno-cementnog otpada na zdravlje i okoliš. Potom napraviti detaljni plan za njegovo odvajanje i uklanjanje od rušenja, metode odvajanja, vrste materijala, načina skladištenja i prijevoza na odlagalište, s analizom utjecaja na okoliš uz ispunjenje svih uvjeta propisanih Pravilnikom za zbrinjavanje opasnog otpada.  **Vrednovanje:** nastavnik vrednuje postupak prikupljanja informacija o materijalima, identifikaciju i klasifikaciju otpadnog materijala; prijedloge načina njegova odvajanja i uklanjanja; razrađenost i sistematičnost plana zbrinjavanja otpada od rušenja; metode odvajanja, načina skladištenja i prijevoza na odlagalište; metode obrade, s analizom utjecaja na okoliš. Završno je potrebno napraviti plan rušenja i zbrinjavanja nastalog otpada. | | |
| **Prilagodba iskustava učenja za polaznike/osobe s invaliditetom** | | |
| *(Izraditi način i primjer vrjednovanja skupa ishoda učenja za polaznike/osobe s invaliditetom ako je primjenjivo)* | | |

|  |  |  |  |
| --- | --- | --- | --- |
| **NAZIV MODULA** | **2. HIDRAULIČNA PLATFORMA** | | |
| **Šifra modula** |  | | |
| **Kvalifikacije nastavnika koji sudjeluju u realizaciji modula** | <https://hko.srce.hr/registar/skup-ishoda-ucenja/detalji/15695>  - za realizaciju UTR-u – najmanje razina kvalifikacije 4.1 s minimalnim radnim iskustvom od jedne godine na poslovima rukovanja hidrauličnom platformom | | |
| **Obujam modula (CSVET)** | **4 CSVET**  SIU 3: Rukovanje hidrauličnom platformom (4 CSVET) | | |
| **Načini stjecanja ishoda učenja (od – do, postotak)** | **Vođeni proces učenja i poučavanja** | **Oblici učenja temeljenog na radu** | **Samostalne aktivnosti polaznika** |
| 20 sati (20%) | 75 sati (75%) | 5 sati (5%) |
| **Status modula**  **(obvezni/izborni)** | obavezni | | |
| **Cilj (opis) modula** | Modul sadrži jedan skup ishoda učenja kroz koja polaznici stječu znanja i vještine za pravilno rukovanje i izvođenje radnih postupaka hidrauličnom platformom. Kroz teorijski dio nastave usvajaju se znanja o vrstama, dijelovima i tehničkim karakteristikama hidraulične platforme, sredstvima za prijenos i osiguranje osoba i tereta. Polaznici će pripremiti hidrauličnu platformu i priključne dijelove za rad te demonstrirati upravljanje hidrauličnom platformom pri izvođenju radnih operacija.  Cilj modula je osposobiti polaznike kako bi mogli izvršiti dnevni pregled, održavanje i prijavu kvara hidraulične platforme, koristiti radnu i tehničku dokumentaciju pri radu te primijeniti signalizaciju pri rukovanju hidrauličnom platformom. Također, polaznici će moći primijeniti propise o sigurnosti strojeva i poslova s posebnim uvjetima rada pri radu hidrauličnom platformom. | | |
| **Ključni pojmovi** | *Hidraulična platforma, tehničke karakteristike, sredstva za prijenos i osiguranje tereta i osoba, priključni dijelovi, dnevni pregled, održavanje i prijava kvara hidraulične platforme, signalizacija, propisi o sigurnosti strojeva i poslova s posebnim uvjetima rada* | | |
| **Oblici učenja temeljenog na radu** | Učenje temeljeno na radu ostvaruje se realiziranjem radnih zadataka koji se mogu simulirati u specijaliziranim učionicama/praktikumima ili poligonu ustanove te kod poslodavca.  Poželjno je koristiti projektnu i istraživačku nastavu te situacijsko učenje i poučavanje odnosno zadaci za učenje i vježbanje trebaju odgovarati stvarnim radnim situacijama nekog radnog mjesta. Gdje god je to moguće, ishode učenja kojima polaznik stječe praktične vještine treba ostvariti u realnim uvjetima kod poslodavca (gospodarski subjekt s kojim ustanova ostvaruje poslovnu suradnju). Radni zadaci trebaju biti stvarne radne situacije kako bi polaznici stekli iskustvo za daljnji rad koji će im omogućiti napredak u poslu ili samozapošljavanje. | | |
| **Literatura i specifična nastavna sredstva potrebna za realizaciju modula** | **Literatura za polaznike :**   1. Budimir, Mijović: Održavanje strojeva i uređaja, Veleučilište, Karlovac, 2019. 2. Rukovalac, priručnik za rukovaoce oruđima za prihvat, podizanje, prijenos, prijevoz i odlaganje tereta, ZIRS, Zagreb, 2013. 3. Kraut B., STROJARSKI PRIRUČNIK, Sajema d.o.o., Zagreb,2009. 4. Nikolić, G. Pneumatika i hidraulika. Zagreb: Školske novine, 2008. 5. Šestan, A. Uljna hidraulika i pneumatika. Rijeka : Pomorski fakultet, 2003. 6. Interna skripta ustanove | | |

|  |  |  |
| --- | --- | --- |
| **Skup ishoda učenja iz SK-a,** **obujam :** | | **Rukovanje hidrauličnom platformom (4 CSVET)** |
| **Ishodi učenja** | | |
| 1. Opisati dijelove hidraulične platforme i njezine tehničke karakteristike 2. Nabrojati sredstva za prijenos i osiguravanje tereta i osoba 3. Pripremiti hidrauličnu platformu i priključne dijelove za rad 4. Upravljati hidrauličnom platformom pri izvođenju radnih operacija 5. Izvršiti dnevni pregled, održavanje i prijavu kvara hidraulične platforme 6. Koristiti radnu i tehničku dokumentaciju pri radu hidrauličnom platformom 7. Primijeniti propise o sigurnosti strojeva i poslova s posebnim uvjetima rada pri radu hidrauličnom platformom 8. Primijeniti signalizaciju pri rukovanju hidrauličnom platformom | | |
| **Dominantan nastavni sustav i opis načina ostvarivanja SIU** | | |
| Dominantan nastavni sustav skupa ishoda učenja *Rukovanje hidrauličnom platformom* je učenje temeljeno na radu. Nastavnik uvodi polaznike u tematiku predavačkom nastavom uz obveznu interakciju između polaznika i nastavnika kao i između polaznika međusobno tumačeći nove i nepoznate pojmove povezane s hidrauličnom platformom. Stavljanjem polaznika u stvarne radne situacije u tvrtkama u kojima se izvode poslovi rukovanja hidrauličnom platformom polaznik stječe vještine pripremanja hidraulične platforme za rad uz provjeru svih priključnih dijelova sukladno radnom zadatku, izvršava dnevni pregled platforme prije početka rada, upravlja hidrauličnom platformom pri izvođenju radnih operacija uz pravilnu upotrebu signalizacije. Također, polaznik vrši pregled hidraulične platforme i prijavljuje kvar, vodi tehničku dokumentaciju, a sve uz primjenu propisa o sigurnosti strojeva i poslova s posebnim uvjetima rada. Osim stjecanja navedenih vještina, polaznici izgrađuju stav o nužnosti sigurnog i ispravnog rada hidraulične platforme. | | |
| **Nastavne cjeline/teme** | - Dijelovi hidraulične platforme s tehničkim karakteristikama  - Sredstva za prijenos i osiguranje osoba i tereta  - Priključni dijelovi hidraulične platforme  - Upravljanje hidrauličnom platformom  - Dnevni pregled i održavanje hidraulične platforme  - Radna i tehnička dokumentacija hidraulične platforme  - Signalizacija hidraulične platforme  - Propisi o sigurnosti strojeva i poslova s posebnim uvjetima rada | |
| **Načini i primjer vrjednovanja skupa ishoda učenja** | | |
| Ishodi učenja provjeravaju se usmeno i/ili pisano i/ili vježbom i/ili problemskim zadatkom i/ili projektnim zadatkom  **Radna situacija:**  Prema radnoj dokumentaciji potrebno je izvesti pripremu hidraulične platforme za rad, stabilizaciju platforme, provjeriti priključne dijelove sukladno radnom zadatku, pripremiti ih za izvođenje radnih operacija te osigurati siguran i ispravan rad platforme.  Teret/osobe je potrebno podignuti, premjestiti i spustiti na za to određeno mjesto i određenim načinom.  **Vrednovanje:** analitičkom rubrikom na temelju definiranih elemenata i kriterija.  Elementi vrednovanja:   * + preuzimanje radne i tehničke dokumentacije   + priprema i stabilizacija hidraulične platforme za rad   + rukovanje hidrauličnom platformom pri izvođenju radnih operacija   + primjena sigurnosnih mjera pri radu s hidrauličnom platformom | | |
| **Prilagodba iskustava učenja za polaznike/osobe s invaliditetom** | | |
| *(Izraditi način i primjer vrjednovanja skupa ishoda učenja za polaznike/osobe s invaliditetom ako je primjenjivo)* | | |

**\*Napomena:**

*Riječi i pojmovni sklopovi koji imaju rodno značenje korišteni u ovom dokumentu (uključujući nazive kvalifikacija, zvanja i zanimanja) odnose se jednako na oba roda (muški i ženski) i na oba broja (jedninu i množinu), bez obzira na to jesu li korišteni u muškom ili ženskom rodu, odnosno u jednini ili množini.*

**Broj i datum mišljenja na program (popunjava Agencija):**

|  |  |
| --- | --- |
| KLASA: |  |
| URBROJ: |  |
| Datum izdavanja mišljenja na program: |  |